Pershendetje,

Ne pergjigje te kerkeses tuaj per informacion te datёs 02.02.2022, te derguar nepermjet emailit [info@akep.al](mailto:info@akep.al), ju lutem gjeni informacionin si me poshte vijon:

Në zbatim të Planit Vjetor të Inspektimit për vitin 2021, si dhe në referencë të problematikave të konstatuara nga inspektimi i mëparshëm me qëllim verifikimin e përmbushjes së rekomandimeve të lëna, AKEP realizoi inspektimin e tre sipërmarrësve të komunikimeve elektronike “Albtelecom” sha “One Telecomunications” sha dhe “Vodafone” sha, me objekt:

1. Verifikimi i zbatimit të Rregullores Nr.43  *“Për mënyrën e zbatimit të portabilitetit të numrit”*;
2. Zbatimi i Rekomandimeve te lena  nga inspektimi i mëparshëm;

**One Telecomunications sha**

Në bazë të dokumentacionit të administruar gjatë procedurës inspektuese, dhe materializuar në proces verbalin e inspektimit Nr. 40, datë 21.12.2021, Grupi inspektimit (G.I)  konstatoi se subjekti i inspektimit ka shfaqur vullnet pozitiv në përmbushjen e detyrime dhe rekomandimeve të lëna nga strukturat e AKEP në inspektimin e mëparshëm .

Në zbatim të Ligjit Nr.10 433, datë 16.6.2011 “Për inspektimin në Republikën e Shqipërisë”, Sipërmarrësi “One Telecommunications” sha, është urdhëruar;

1.         *Të vijojë fushatën me qëllim përditësimin e të dhënave për pajtimtarët në mënyrë të veçantë përditësimin e të dhënave të  abonentëve te regjistruar me Pasaporta të vjetra apo me certifikatë, të cilat nuk e përmbajnë ID Numrin Personal të abonentit.*

*2.         Të vijojë kryerjen e kontrolleve/audit periodik të brendshëm, për të evidentuar dhe korrigjuar rastet e refuzimeve për mospërputhje ID të pajtimtarit, si pasojë e gabimeve njerëzore të punonjësve të tij gjatë të hedhjes / regjistrimit te të dhënave në data bazën përkatëse (CRM).*

*3.         Të vijojë kryerjen e trajnimeve me stafin e pikave të shitjeve për procedurat e ngritjes së kërkesave për bartjen e numrit, si dhe për çdo ndryshim në rregullore dhe detyrimet që rrjedhin nga këto ndryshime.*

*4.         Sipërmarrësi “One Telecommunications” sha të vijojë dorëzimin e raportimeve periodike mujore (çdo datë 30 të muajit), deri në përmbushjen e afatit përfundimtar, duke përcaktuar se çfarë progresi është bërë përsa i përket zbatimit të detyrave për korrigjimin e shkeljeve.*

*5.         Gjithashtu rekomandohet që sipërmarrësi “One Telecommunications” sha në rolin e Operatorit Marrës të kryejë kërkesa të individualizuara për çdo rast portimi.*

**Albtelecom sh.a**

Në bazë të dokumentacionit të administruar gjatë procedurës inspektuese, dhe materializuar në proces verbalin e inspektimit Nr. 41, datë 21.12.2021, G.I konstatoi se subjekti i inspektimit ka shfaqur vullnet pozitiv në përmbushjen e detyrime dhe rekomandimeve të lëna nga strukturat e AKEP, pёrgjatё inspektimeve te mёparshme.

Në zbatim të Ligjit Nr.10 433, datë 16.6.2011 “Për inspektimin në Republikën e Shqipërisë”, Sipërmarrësi “Albtelecom” sha, është urdhëruar;

1. *Të vijojë fushatën me qëllim përditësimin e të dhënave për pajtimtarët në mënyrë të veçantë përditësimin e të dhënave të  abonentëve te regjistruar me Pasaporta të vjetra apo me certifikatë, të cilat nuk e përmbajnë ID Numrin Personal të abonentit.*
2. *Të vijojë kryerjen e kontrolleve/audit periodik të brendshëm, për të evidentuar dhe korrigjuar rastet e refuzimeve për mospërputhje ID të pajtimtarit, si pasojë e gabimeve njerëzore të punonjësve të tij gjatë të hedhjes / regjistrimit te të dhënave në data bazën përkatëse (CRM).*
3. *Të vijojë kryerjen e trajnimeve me stafin e pikave të shitjeve për procedurat e ngritjes së kërkesave për bartjen e numrit, si dhe për çdo ndryshim në rregullore dhe detyrimet që rrjedhin nga këto ndryshime.*
4. *Të vijojë dorëzimin e raportimeve periodike mujore (çdo datë 30 të muajit), deri në përmbushjen e afatit përfundimtar, duke përcaktuar se çfarë progresi është bërë përsa i përket zbatimit të detyrave për korrigjimin e shkeljeve.*

**Vodafone Albania sh.a**

Në bazë të dokumentacionit të administruar gjatë procedurës inspektuese, G.I. konstatoi se në veprimtarinë e sipërmarrësit objekt inspektimi rezultojnë shkelje të përcaktimeve të Rregullores Nr.43, datë 22.09.2016 *“Për mënyrën e zbatimit të portabilitetit të numrit”*.

Gjithashtu GI, pasi ka administruar dokumentacionin ka konstatuar se sipërmarrësi nuk ka korrigjuar plotësisht rekomandimet e lëna nga inspektimi i mëparshëm i kryer në harkun kohor 2020-2021.

GI, nё respektim tё afateve kohore, ka vijuar me marrjen e Vendimit Përfundimtar të Inspektimit nё datë 19/01/2022.

Sipërmarrësi bazuar nё nenit 136 të ligjit Nr.9918/2008, ka paraqitur ankim administrativ pranë Këshillit Drejtues të AKEP, lidhur me Vendimin Pёrfundimtar tё Inspektimit.

Brenda afateve ligjore KD e AKEP, do tё marrё nё shqyrtim ankimin administrativ tё sipёrmarresit duke dalё mё pas me vendim pёrfundimtar. Cёshtja ёshtё nё proces administrativ.

Duke ju falënderuar,

AKEP